ORI มอบเงิน 1 ลบ. ช่วยเหลือ “รพ.ชนบท” ขาดแคลนอุปกรณ์การแพทย์
ORI มอบเงิน 1.10 ลบ. สมทบ “โครงการ You can save รวมใจแบ่งปัน 100 โรงพยาบาลทั่วไทย” ช่วยเหลือโรงพยาบาลชนบทที่ขาดแคลนอุปกรณ์ทางการแพทย์
27 ธ.ค. 2564

นายอภิสิทธิ์ สุนทรชูเกียรติ ประธานเจ้าหน้าที่บริหารร่วม บริษัท ออริจิ้น คอนโดมิเนียม จำกัด พร้อมด้วย นายสมสกุล แสงสุวรรณ ประธานเจ้าหน้าที่สายงานออกแบบผลิตภัณฑ์ บริษัท ออริจิ้น พร็อพเพอร์ตี้ จำกัด (มหาชน) หรือ ORI มอบเงินบริจาค จำนวน 1,105,000 บาท ให้แก่ โครงการ “You can save รวมใจแบ่งปัน 100 โรงพยาบาลทั่วไทย” เพื่อจัดหาอุปกรณ์ทางการแพทย์ให้โรงพยาบาลเล็กๆ ตามชุมชน หรือโรงพยาบาลในเขตชนบทที่ขาดแคลน และช่วยชีวิตผู้ป่วยที่ขาดโอกาสเข้าถึงอุปกรณ์ทางการแพทย์ โดยมี มร.สตีเฟน ลาดัส ผู้อำนวยการโรงเรียนประชาคมนานาชาติ และนายมาโรจน์ วนานันท์ กรรมการผู้จัดการ บริษัท โอสถ อินเตอร์ แลบอราทอรีส์ จำกัด เป็นผู้รับมอบ ณ โรงเรียนประชาคมนานาชาติ
ทั้งนี้ ลูกค้าที่จองโครงการคอนโดมิเนียมและบ้านทุกแบรนด์ในเครือออริจิ้น พร็อพเพอร์ตี้ อาทิ แบรนด์ เคนซิงตัน, นอตติ้ง ฮิลล์, ไนท์บริดจ์, พาร์ค ออริจิ้น, ดิ ออริจิ้น, บริทาเนีย ฯลฯ ได้ร่วมเป็นส่วนหนึ่งในการส่งมอบอุปกรณ์ทางการแพทย์ให้กับโรงพยาบาลชุมชนที่อยู่ห่างไกลจากตัวจังหวัด จำนวน 100 โรงพยาบาล ทั่วประเทศไทย โดยการจองทุกๆ 1 ยูนิต ได้ร่วมสมทบทุนให้กับโครงการ “You can save รวมใจแบ่งปัน 100 โรงพยาบาล ทั่วไทย” จำนวน 1,000 บาท